Република Србија

Општина Жабари

Општинско веће Општине Жабари

Број:400- 11/2021-01

Датум: 04.02.2022. године

Ж а б а р и

 У складу са чланом 7. , 18. , 29. Одлуке о јавним расправама (''Сл. гласник Општине Жабари'', бр. 4/19) Општинско веће општине Жабари, сачинило је следећи:

**ИЗВЕШТАЈ О СПРОВЕДЕНОЈ ЈАВНОЈ РАСПРАВИ ПОВОДОМ ПРЕДЛОГА ОДЛУКЕ О ПРВОЈ ИЗМЕНИ И ДОПУНИ ОДЛУКЕ О БУЏЕТУ ОПШТИНЕ ЖАБАРИ ЗА 2022. ГОДИНУ**

**СА ЗАПИСНИКОМ СА ОТВОРЕНОГ САСТАНКА**

Јавна расправа је спроведена у организацији Општинског већа општине Жабари, а уз стручну помоћ Одељења за буџет и финансије - лица задужена за давање информација и објашњења учесницима јавне расправе о предложеним решењима су **Милена Васић**, број телефона: 012/250-130 и **Ивковић Надица** број телефона: 064/81-33-223.

Јавна расправа је трајала у периоду од 04.01.2022. до 04.02.2022. године.

Нацрти Одлуке, које су предмет јавне расправе:

**1. Предлог Одлуке о првој измени и допуни одлуке о буџету општине Жабари за 2022. годину.**

Нацрт одлуке, која је предмет јавне расправе објављен је на званичном сајту општине Жабари. Такође, објављен је и Образац за сугестије на Нацрт одлуке, Обавештење о јавној расправи као и Позив за јавну расправу.

До завршетка јавне расправе, 04.02.2022. године у 12.00 часова, **НИКО** од грађана, представника удружења грађана и јавности није се јавио за јавну расправу.

Ипак, иако се нико није јавио за јавну расправу, Одељење за буџет и финансије одлучило је да одржи планиран отворени састанак заказан за 04.02.2022. године од 12.00 часова, са надом да ће се представници грађана, удружења или јавности појавити и учествовати.

**ЗАПИСНИК**

**са отвореног састанка представника надлежних органа Општине, са заинтересованим грађанима и представницима удружења грађана и заинтересоване јавности**

Одржан је један отворени састанак 04.02.2022. године у сали СО Жабари, са почетком од 12.00 часова.

Састанку су присуствовали представници Одељења за буџет и финансије које је представљала **Милена Васић** – лице које је задужено за давање информација и објашњења учесницима јавне расправе о предложеним решењима.

Пошто није било присутних представника грађана, удружења и јавности, састанак је завршен у 12.45 часова.

 **ПРЕДСЕДНИК ОПШТИНСКОГ ВЕЋА**

 **Јован Лукић, с.р.**